Tuleb välja, et Oktoberfest on Ameerikas oluline sündmus ning selle tähistamist võetakse tõsiselt. Ma ei oska öelda, kuidas mujal, aga Seattle linnaosades ja äärelinnades ma nägin küll igal pool kuulutusi erinevatest Oktoberfestidest. Nii oli ka meil Kirklandis oma Oktoberfest.
#000000
Kui Oktoberfest toimub 8 minutilise jalutuskäigu kaugusel, siis ei ole head vabandust, miks seda mitte vaatama minna. Meie Oktoberfest toimus septembri lõpus ja Marguse vanematel, kes samal ajal siin olid, oli jälle üks sündmus Ameerikaa programmis juures.
#000001
Pidu toimus järve kaldal, Marina pargis nagu ikka erinevad festivalid siin aset leidnud on. Sissepääsu juures võtsid meid vastu akordionite ja puhkpillidega Hansud ja suur silt: Willkommen zum Kirkland Oktoberfest. Okei, päris paljulubav. Sissepääsul lunastasime omale portsu žetoone, mille eest sai festivalialal erinevaid vedelaid produkte konsumeerida.
#000002
Pargi aladele olid üles seatud suured telgid, milles toimus korralik sumin. Laval olid shlaagrimehed muusikat tegemas. Inimesed jõid õlut, lõid vahelduva eduga tantsu ning jorisesid õllelugudele vapralt kaasa. Päris paljud olid end vastavalt sündmusele ka saksapäraselt riietanud. Sulekaabu ja trakspüksites tüüpe kohtas omajagu. Mis inimesed need on ja mida on nad ameeriklastega teinud?!
#000003
Söögiks oli bratwurst ja hapukapsas. Õuealadel mängiti õllepongi ja inimlauajalgpalli, mis nägi päris koomiline välja.
#000004
Ütleme nii, et kogu see miljöö kokku ületas päris tublilt meie ootusi. Baierimaa vaib oli täitsa olemas. Tubli töö Kirkland.
#000005